0294.xml
پی سی بی کا 3 سے 5 نومبر تک شارجہ میں پاکستان اور نیوزی لینڈ کے درمیان تین روزہ میچ کیلئے پندرہ رکنی قومی اے کرکٹ ٹیم کا اعلان
لاہور۔ 30اکتوبر (اے پی پی )پاکستان کرکٹ بورڈ (پی سی بی ) نے 3 سے 5 نومبر تک شارجہ میں پاکستان اور نیوزی لینڈ کے مابین ہونے والے تین روزہ میچ کیلئے قومی اے کرکٹ ٹیم کا اعلان کردیا۔ انور علی کو ٹیم کا کپتان مقرر کیا گیا ہے۔ اعلان کردہ پندرہ کھلاڑیوں میں عابد علی، عادل امین، وکٹ کیپرعدنان اکمل، انور علی (کپتان )، عطااللہ، بابر اعظم، بلاول بھٹی، احسان عدیل، حارث سہیل، جنید الیاس، کرامت علی، رضا حسن، سعد علی، سمیع اسلم، شان اسلم، شان مسعود شامل ہیں۔ چیف سلیکٹر معین خان کی سربراہی میں سلیکشن کمیٹی نے مذکورہ کھلاڑیوں کی پرفارمنس اور فٹنس کا جائزہ لینے کے بعد چیئرمین پی سی بی شہر یار خان کی حتمی منظوری سے ٹیم کا اعلان کیا۔ ٹیم میں چار ٹیسٹ کرکٹر عدنان اکمل، بلاول بھٹی، احسان عادل اور شان مسعود شامل ہیں جبکہ تین انٹرنیشنل کھلاڑی حارث سہیل، رضا حسن اور انور علی شامل ہیں۔ رضا حسن، سمیع اسلم اور کرامت علی پاکستان کی انڈر 19کرکٹ ٹیم کے رکن بھی رہ چکے ہیں جو کہ 2014 میں یو اے ای میں ہونے والے آئی سی سی کے انڈر 19ورلڈ کپ کے فائنل میں پہنچی تھی۔ عدنان عطا اللہ، بابر، احسان، حارث، کرامت، رضا اور شان پاکستان اور آسٹریلیا کے مابین ہونے والے چار روزہ میچ بھی کھیل چکے ہیں جس میں پاکستان نے 153رنز سے فتح حاصل کی تھی۔ چیف سلیکٹر معین خان کا کہنا تھا کہ سلیکشن کمیٹی کی کوشش ہے کہ نوجوان کھلاڑیوں کو انٹرنیشنل میچز میں اپنی صلاحیتوں کے جوہر دکھانے کے مواقع فراہم کیئے جائیں۔ ہماری خوش قسمتی ہے کہ ہمارے پاس بہت سے ٹیلنٹڈ کرکٹرز ہیں لیکن میچ کیلئے پندرہ کھلاڑی ہی منتخب کیئے جاسکتے ہیں اور جو کھلاڑی منتخب نہیں ہوئے انہیں مایوس نہیں ہونا چاہئے بلکہ انہیں ڈومیسٹک کرکٹ میں اپنی صلاحیتوں کے جوہر دکھانے چاہئے اور مستقبل میں انہیں بھی مواقع فراہم کیئے جائیں گے ۔
APP
30.10.14
0294p.xml
نیوزی لینڈ سے پریکٹس میچ کیلئے پاکستان اے ٹیم کا اعلان
لاہور(وقت نیوز)نیوزی لینڈ کے خلاف تین روزہ پریکٹس میچ کیلئے پاکستان اے ٹیم کا اعلان کر دیا گیا۔ آل راؤنڈر انور علی ٹیم کی قیادت کریں گے۔کینگروز سے سیریز کے بعد یو اے ای میں ہی آئی لینڈ کے خلاف قومی شاہین ان ایکشن دکھائی دیں گے۔ سیریز کے آغاز سے پہلے شارجہ میں تین سے پانچ نو مبر تک نیوزی لینڈ کے خلاف سہ روزہ پریکٹس میچ کھیلا جائے گا جس کے لئے قومی سلیکشن کمیٹی نے پندرہ رکنی سکواڈ کا اعلان کیا ۔انور علی کپتان ہوں گیا۔دیگر کھلاڑیوں میں عابد علی ،عادل اکمل،عطا اللہ،بابر اعظم ،بلاول بھٹی ،احسان عادل ،حارث سہیل ،جنید الیاس ،کرامت علی ،رضا حسن ،سعد علی،سمیع اسلم اور شان مسعود شامل ہیں ۔پاکستان اے اور نیوزی لینڈکے درمیان میچ 3سے5 نومبر تک شارجہ سٹیڈیم میں کھیلا جائے گا۔ٹیم میں تین انٹر نیشنل کھلاڑی حارث سہیل ،رضا حسن اور انور شامل ہیں ۔رضا حسن،سمیع اسلم اور کرامت علی پاکستان کی انڈر 19کرکٹ ٹیم کے رکن بھی رہ چکے ہیں جو کہ 2014میں یو اے ای میں ہونے والے آئی سی سی کے انڈر 19 ورلڈ کپ کے فائنل میں پہنچی تھی۔
daily_waqt
31.10.14